钦定古今图书集成/理学汇编/字学典/第110卷 > 蔡卞
## 钦定古今图书集成/理学汇编/字学典/第110卷 > 蔡卞

按《宋史蔡京传》：“京弟卞，字元度，与京同年登科。绍圣
四年，拜尚书左丞。徽宗即位，加观文殿学士，进检校
少保，谥文正。”

按《宣和书谱》：“蔡卞自少喜学书，初为颜行，笔势飘逸，
圭角稍露，其后自成一家。亦长于大字，厚重结密，如
其为人。初，安石镇金陵，作《精义堂记》，令卞书以进，由
是神考知其名，自尔进用，多文字职，至晚年高位犹
不倦。书写稍亲厚者必自书，简牍笔墨亦稍变，殊不
类往时也。然多喜作行书字。”今御府所藏行书《六进
〈神验记〉》《清净经》《庄子刻意篇》、杜甫《骢马行千文》二。